
SUDSKI PROCES BOGOSLOVIMA VISOKE 
TEOLOŠKE ŠKOLE U RIJECI 1955. GODINE 


Stipan TROGRLIĆ, Pula 


U kontekstu sve većeg pritiska jugoslavenskog komunističkog režima na Katoličku Crkvu na- 
kon prekida diplomatskih odnosa u studenom 1952. godine, događaju se sudski procesi pro- 
Jesorima, odgajateljima, sjemeništarcima i bogoslovima katoličkih srednjih i visokih škola. 
Ti procesi bili su uvertira za ostvarivanje kasnijih dalekosežnijih ciljeva. Zatvaranje vjerskih 
škola, nakon tih procesa, otvaralo je prostor za konfiskaciju školskih zgrada, koje ispražnjene 
i zatvorene ničem nisu služile, a čime se nastojalo izravno utjecati na opadanje broja sveće- 
ničkih kandidata. Sudski proces šestorici bogoslova riječke Visoke teološke škole pokazuje 
scenarij prema kojem se odvijaju ti procesi. UDBA najprije ulazi u trag »organiziranom« ne- 
prijateljskom djelovanju u riječkoj bogosloviji, potom marno prikupljene podatke dostavlja 
Okružnom javnom tužilaštvu u Rijeci, koje podiže optužbu protiv šestorice bogoslova. Slijedi 
Jarsa od sudskog procesa na kojem su potvrđeni gotovo svi navodi optužnice. Argumenti za 
zatvaranje bogoslovije, sjemenišne gimnazije i obaju sjemeništa (bogoslovnog i dječačkog) 
pronađeni su u zakonskoj odredbi o mogućnosti zatvaranja vjerskih škola ukoliko dođe do 
zloupotrebe vjerske nastave u političke svrhe. Ispražnjene škole lakše je bilo konfiscirati i pro- 
glasiti »narodnom imovinom«. 


KLJUČNE RIJEČI: Rijeka, Bogoslovna škola, bogoslovi, sudski proces, presuda, konfiskacija, 
povijest 20. stoljeća, crkvena povijest, politička povijest. 


Bogoslovno sjemenište i Visoka teološka škola u Rijeci 1947. — 1955. 


Otvaranje Bogoslovnog sjemeništa u Rijeci na blagdan sv. Terezije Avilske 15. listopada 
1947. bilo je, s jedne strane, plod nastojanja riječkog biskupa Uga Camozza! da se nakon 


"Ugo Camozzo (Milano, 28. studenog 1892. — Milano, 7. srpnja 1977.). Za svećenika je zaređen 1914. godine. 
Do posvećenja za riječkog biskupa 1938. obavljao je razne službe u Venecijanskom patrijarhatu. Godine 
1947., u kontekstu graničnih i političkih promjena, izložen pritiscima, napušta Rijeku i odlazi u Italiju. Slje- 

zatvaranja dječačkog (malog) sjemeništa 1947. osigura kontiniuitet u odgoju budućih sve- 
ćenika, a s druge strane, benevolentnosti državne vlasti koja je i na taj način htjela pokazati 
svoje navodno demokratsko lice i otvorenost prema Crkvi. Prigodom otvaranja Bogoslov- 
skog sjemeništa u Rijeci s Visokom teološkom školom (VTŠ) u više navrata istaknut je 
istarski i glagoljaški karakter ovih ustanova. Rektor sjemeništa Ivan Dukić? u govoru na 
prvoj sjednici Profesorskog zbora, naglasio je kako je »bogoslovsko sjemenište na Rijeci 
namjenjeno u prvom redu mladićima istarskih biskupija«.? U prigodnom pak govoru na 
otvaranju sjemeništa Dukić je rekao: »Odgoj svećenika za hrvatsku Istru vraća se eto na 
domaće tlo, koje je svojedobno pripadalo pulskoj biskupiji: otvaranje sjemeništa obavlja 
biskup starodrevne senjske biskupije (Viktor Burić, op. aut.) kojoj je Rijeka pripadala u 
nedavnoj prošlosti, hoću reći biskup glagoljaš — i meni se čini da u toj činjenici imamo 
gledati prst Providnosti, znak da će generacije koje budu izlazile iz riječkog sjemeništa na- 
staviti i nadovezati se na slavne tradicije istarskog i uopće primorskog svećenstva prošlih 
vjekova od glagoljaša 13. vijeka i dalje do našeg doba.«* 

Isticanje istarskog i narodnog (glagoljaškog) karaktera Bogoslovskog sjemeništa u Rijeci 
imalo je za cilj dobiti naklonost i pomoć od vlasti, a pretpostavljalo se da će se to lakše 
ostvariti ako se u prvi plan stave dvije navedene karakteristike sjemeništa kao njegovo 
bitno obilježje. Bilo je to, naime, vrijeme kad je vlast pružala svesrdnu pomoć nekim pro- 
jektima istarske Crkve, u prvom redu Pazinskom sjemeništu. Bogoslovsko sjemenište u 
Rijeci i Dječačko sjemenište u Pazinu bili su sigurno jamstvo da će se za Istru i Hrvatsko 
primorje, područja u prošlosti najizloženija talijanizaciji, odgajati »narodni svećenici«, 
odani svome narodu, ali isto tako i novoj vlasti. 

Riječko je bogoslovsko sjemenište 10. ožujka 1950., odlukom nadležnih ordinarija, krč- 
kog Josipa Srebrnića, u to doba i apostolskog administratora Riječke biskupije, senjsko- 
modruškog biskupa Viktora Burića te apostolskog administratora Pazinske administrature 
i Porečko-pulske biskupije Dragutina Nežića, proglašeno Centralnim bogoslovnim sje- 
meništem za navedene biskupije i administrature. Predsjednikom Sjemenišnog odbora i 


deće godine papa Pio XII. imenovao ga je nadbiskupom Pise gdje je ostao do umirovljenja 1970. Umro je 
7. srpnja 1977. u rodnom Milanu. Ugo Camozzo — Biography and facts (http/www. whoislog.info/profile/ 
ugo-camozzo.html). 

Ivan Dukić (Kastav, 2. svibnja 1893. — Rijeka, 23. svibnja 1978.) osnovnu je školu pohađao u rodnom Ka- 
stvu, gimnaziju u Pazinu, a teološke studije u Gorici i Ljubljani. Za svećenika je zaređen 1916. Kao gimna- 
zijalac i student teologije aktivno se uključio u Hrvatski katolički pokret u Istri i bio jedan od prvaka toga 
pokreta. Kad je postao tajnik Akademskog katoličkog društva Dobrila, poticao je organiziranje katoličkih 
omladinskih društava. Poslije svećeničkog ređenja djelovao je najprije u rodnom Kastvu, a potom u župama 
Vranje, Boljun, Sovinjak. Kao župnik u Kastvu, zbog nacionalno-patriotskog rada osuđen je na tri mjeseca 
zatvora. Izložen prijetnjama uhićenja i internacije na Sardiniju, sklonio se u rodni Kastav, a potom pobjegao 
u Zagreb. Nadbiskup Antun Bauer prihvaća ga i imenuje duhovnikom karmelićanki u Hrvatskom Leskovcu, 
a godine 1925. katehetom u nižoj gimnaziji u Krapini, odakle je 1926. premješten i postavljen za župnika 
u Šestinama. Službu rektora u riječkom Bogoslovnom sjemeništu obavljao je 1947. — 1950. godine kada se 
vraća u Šestine gdje ostaje do umirovljenja 1968. godine. Nakon umirovljenja dolazi u Rijeku i tu umire 
1978. Na Katoličkom bogoslovnom fakultetu u Zagrebu obranio je doktorsku radnju pod naslovom »Povijest 
i pravo slavenskog bogoslužja u Istri«, koja je tiskana 1973. godine. Istarska enciklopedija (ur. Miroslav 
BERTOŠA i Robert MATIJAŠIĆ), Leksikografski zavod Miroslav Krleža, Zagreb, 2005., str. 194. 

Ivan DEVČIĆ, »Bogoslovsko sjemenište i Visoka teološka/bogoslovska škola u Rijeci u razdoblju komu- 
nizma (1947. — 1990.)«, Visoko školstvo na području Riječko-senjske metropolije, Spomenica (gl. ur. Mile 
BOGOVIĆ), Kršćanska sadašnjost i Teologija u Rijeci, Zagreb — Rijeka, 1999., str. 275. 

“ Isto. 

vrhovnim upraviteljem sjemeništa imenovan je senjsko-modruški biskup Viktor Burić. 
Veliku ulogu, kako pri osnivanju Riječke bogoslovije 1947. tako i u njenu prerastanju u 
Centralno bogoslovno učilište, imao je i istaknuti istarski svećenik Božo Milanović. Kao 
miritelj često teško pomirljivih svjetova, crkvene hijerarhije i državne vlasti, Milanović 
je i ovaj put bio spona u koju su obje strane imale povjerenje. U svom izvješću ministru 
unutrašnjih poslova NRH Ivanu (Stevi) Krajačiću od 18. travnja 1951. Milanović je spo- 
menuo da je »vrhovna uprava u tom sjemeništu (Centralnom bogoslovnom sjemeništu, op. 
aut.) zajedno s posjedom u Lovranu prepuštena biskupu Buriću (čime je oduzeta biskupu 
Srebrniću)«.? 

Napomena da je uprava sjemeništa povjerena Buriću, a oduzeta Srebrniću, samo naoko, 
čini se usputnom. Biskup Srebrnić spadao je u skupinu biskupa koja se dosta kritički po- 
stavila prema mogućnosti suradnje s novom vlašću. Svetozar Ritig je prilikom svog puta 
po Sloveniji, Istri i Hrvatskom primorju 1947. zapisao: »O biskupu Srebrniću nemam 
ništa novog da kažem. Mislio sam da pođem na Krk, ali nakon svoga iskustva i razgovora 
s njime godine 1943. i 1945. i njegovog današnjeg držanja, smatram da su naši nazori i 
putovi tako daleko da je svaka izmjena misli beskorisna.«$ 

Koristeći ovu naoko nevažnu informaciju, Milanović je računao da će vlast blagonakloni- 
je gledati na sjemenište ako mu je na čelu Burić, blaži prema vlasti, nego tvrdi Srebrnić. 
Osim toga, Milanović je napomenuo da je većina svećenika Riječke biskupije izrazila 
spremnost učlaniti se u Društvo sv. Ćirila i Metoda, staleško udruženje istarskih sveće- 
nika sv. Ćirila i Metoda (ĆMD), kooperativno prema »narodnoj vlasti«. U budućnosti je 
Milanović vidio Rijeku ne samo kao političko nego i kao vjersko središte regije. Zato je 
smatrao da vlast ne bi trebala pridavati posebnu pozornost događaju kad je jedan sjemeni- 
štarac nastupao u ime križarstva, pogotovo ne poduzimati nekakve represivne mjere protiv 
riječkoga Bogoslovnog sjemeništa, tim više što se radi o istupu jednog đaka koji je sve to 
radio na svoju ruku. Dotični sjemeništarac isključen je iz sjemeništa, a poduzete su i mjere 
da se to ne ponovi.? 


Istražni postupak i podizanje optužnice 


Pritisci na katoličke škole, započeti u siječnju 1952. godine ukidanjem prava javnosti 
srednjih vjerskih školaš te izbacivanjem Katoličkoga bogoslovnog fakulteta u Zagrebu 


* Arhiv Istarskog književnog društva Juraj Dobrila (dalje: AH IKD), Osobni fond Bože Milanovića (dalje OF 
BM), fasc: M4B039, Pismo B. Milanovića Ivanu Krajačiću, ministru unutrašnjih poslova Republike Hrvat- 
ske, Zagreb, 18. travnja 1950. 

AH IKD, OF BM, Promemorija s puta Slovenijom, Istrom i Hrvatskim primorjem, 17.—23. travnja 1947., 
Selce, 22. ravnja 1947. 

" AH1IKD, OF BM, Pismo Bože Milanovića Ivanu Krajačiću, Pazin, 17. prosinca 1947. 

Odlukom Savjeta za prosvjetu, nauku i kulturu Republike Hrvatske od 31. siječnja 1952., koja je dostavljena 
svim savjetima za prosvjetu i kulturu kotarskih, gradskih i rajonskih narodnih odbora, osim zabrane pouča- 
vanja vjeronauka u školama, ukinuto je pravo javnosti svim vjerskim školama u Republici Hrvatskoj. »Crkva 
može osnivati škole samo za spremanje svećenika, a ne općeobrazovne škole. Pošto ni jedna, bilo privatna, 
bilo vjerska škola, općeobrazovnog karaktera nije odobrena zakonom, kako to propisuje Ustav, nisu priznate 
i ne priznaju se nikakve opće-obrazovne škole.« Marin SRAKIĆ, Zabrana školskog vjeronauka u doba ko- 
munizma, Katehetski salezijanski centar, Zagreb, 2000., str. 70. 

(KBF) sa Sveučilišta,? nastavit će se i sljedećih godina. Ovaj put razne oblike pritisaka 
zamijenit će izravna represija koja će dovesti do zatvaranja nekih crkvenih srednjih škola, 
visokih učilišta i odgojnih zavoda. Ako su pritisci imali za cilj marginalizaciju utjecaja 
Crkve na odgojno-obrazovni sustav, onda se represijom htjelo eliminirati Crkvu iz tog 
prevažnog segmenta društvenog života. Usput, što nije bilo manje važno, računalo se da 
će »ključ u bravi« vjerskih škola, s jedne strane, utjecati na pad broja svećeničkih kandi- 
data, a s druge strane olakšati konfiskaciju zgrada i posjeda vjerskih ustanova i njihovo 
proglašavanje »narodnom imovinom«. Dakako, sve je rađeno »lege artis«, pozivanjem na 
jugoslavensko zakonodavstvo, u prvom redu na Ustav i Zakon o položaju vjerskih zajed- 
nica. Na udaru represivnih mjera, uz spominjani KBF, našle su se i tri biskupijske Visoke 
teološke škole (VTŠ), najprije ona u Rijeci, potom u Splitu!" i na kraju u Đakovu.!! 

Na temelju budnosti prema vanjskom i unutrašnjem neprijatelju, koji nikada ne miruju, 
članovi UDBA-e su početkom svibnja 1954. godine pokucali na vrata Centralnog bogo- 
slovskog sjemeništa u Rijeci i izvršili premetačinu, najprije soba rektora Šime Sironića i 
vicerektora Josipa Šojata, a potom bogoslovske učionice. Kako su rijetki pohodi UDBA-e 
ostajali bez rezultata, tako je i ovaj otkrio niz »dokaza o neprijateljskom leglu« u bogoslo- 
viji. Jednostavan i bezazlen igrokaz o sjemenišnom životu, autora bogoslova Mije Liko- 
vića, kasnije drugooptuženog, postao je sumnjiv, valjda kao nacionalistički zato što se na 
prvoj stranici spominje domovina Hrvatska. »Non licet« dokument BKJ o zabrani udru- 
živanja svećenika u prorežimska staleška društva, obrambeni govor odvjetnika Dinka Po- 
litea u procesu protiv kardinala Stepinca te duhovni nagovori tada pokojnog sjemenišnog 
duhovnika Josipa Dujmovića u kojima se koristio dnevnikom Branke Perović, djevojke 
iz Ogulina, članice križarskog sestrinstva, svetačkog života, čiji je dugogodišnji duhovni 
vođa bio Dujmović — bili su jasna potvrda protunarodnog rada u bogosloviji.!? 

Od tada sve do podizanja optužnice u veljači 1955. svako toliko na vrata bogoslovije 
dolaze udbaši tražeći od rektora Šime Sironića da neki od bogoslova pođe s njima na 
obavijesne razgovore radi utvrđivanja neprijateljskog djelovanja na bogosloviji. Nijedan 
od »pozvanih« bogoslova nije dobio poziv od policije za saslušanje, iako je zakonom 
bilo propisano da svaki poziv na policiju treba biti dostavljen pisanim putem s točnom 
naznakom zašto se nekog poziva.!? Zadaće i »sudbinu« prvih bogoslova odvedenih na 
»obavijesni razgovor« kao i metodologiju udbaškog rada točno je opisao Mijo Liković, 
jedan od optuženih: 


% Miroslav AKMADŽA, Katolička crkva u Hrvatskoj i komunistički režim 1945.—1966., »Otokar Keršovani« 

d. 0. 0., Rijeka, 2004., str. 102—103. 

Godine 1956. Okružni sud u Splitu, pod optužbom neprijateljskog djelovanja, donio je presudu o zatvaranju 

bogoslovije u Splitu na 8 godina i sjemenišne gimnazije na 6 godina. Vicko KAPITANOVIĆ, »Društveno 

religiozne prilike u vrijeme pokretanja 'Službe Božje'«, Služba Božja, god. 50, br. 4, Split, 2010., str. 424. 

Okružni sud u Osijeku u veljači 1960. donio je presudu protiv dvojice profesora i četvorice bogoslova đa- 

kovačke bogoslovije. Svi su osuđeni na višegodišnje kazne od 2,5 do 7 godina zatvora. Vrhovni sud Hrvat- 

ske, nakon uložene žalbe osuđenih, kazne je nešto ublažio. Do zatvaranja bogoslovije ipak nije došlo. M. 

AKMADŽA, Katolička crkva u Hrvatskoj, str. 192—199. 

Mijo LIKOVIĆ, »Moje viđenje Riječkog slučaja, Svjedočanstva o zatvaranju riječkog sjemeništa 1955. g.«, 

Zvona, mjesečnik za kršćansku kulturu, br. 5, Rijeka, 1998., str. 14. 

'3_M. LIKOVIĆ, »Moje viđenje Riječkog slučaja...«, Zvona, mjesečnik za kršćansku kulturu, br. 6, Rijeka, 
1998., str. 14. 

»Prvopozvane kolege uspjeli su zastrašiti, a onda preodgojiti u svoje svrhe, tj. da im po- 
služe kao svjedoci optužbe. Najprije su njima na glavu natovarili sva zlodjela i zaprijetili 
teškim kaznama. Zatim su im predočili kako oni možda i nisu takvi, jer u sjemeništu ima 
i gorih, samo ih trebaju imenovati, reći što sve znaju o njima, a potom su im sugerirali 
imena tih koji su gori od njih (...) Obećali su da će njima oprostiti krivnju, omogućit im 
školovanje na nekom drugom učilištu uz državni stipendij i sve moguće pogodnosti samo 
trebaju reći sve što znaju o negativnom djelovanju svojih kolega i odgajatelja, odnosno 
poglavara.«!“ 

U istražnom zatvoru u Rijeci 1954. godine određeno vrijeme proveli su: Josip Kapš, pre- 
fekt u malom sjemeništu, iz Lukovdola — kotar Delnice (od 29. svibnja do 29. kolovoza), 
završio 7 semestara na VTŠ-u; Mijo Liković iz mjesta Maj — kotar Glina (od 14. do 30. 
lipnja); Vlado Pezelj iz Ličkog Petrova Sela — kotar Otočac (od 28. listopada do 28. pro- 
sinca); Irenko Gallo iz Motovunskih Novaka — kotar Pazin (od 26. lipnja do 28. kolovoza); 
Livije Laganiš iz Kaldira — kotar Pazin (od 21. srpnja do 11. kolovoza ) — sva su četvorica 
završila 3. godinu (6 semestara) na riječkom VTŠ-u; i Marcel Krebel iz Tinjana (kotar 
Pazin), koji nije bio u istražnom zatvoru, a završio je II. godinu bogoslovije (4 semestra). 
Prva trojica bila su iz Modruško-senjske biskupije, dok su druga trojica pripadala Pazin- 
skoj apostolskoj administraturi.!> 

Zacijelo ne slučajno, akciju prema bogosloviji u Rijeci prati pisanje o odgoju u sjemeni- 
štima i bogoslovijama u Hrvatskoj (Đakovo, Zagreb, Split, Rijeka) u vojnom listu Varod- 
na armija. Neki sjemeništarci i bogoslovi koji su tijekom služenja vojnog roka odlučili 
napustiti sjemenište, dostavili su pisma drugom vojnom listu Narodni vojnik, okrenutom 
više svakodnevnom životu pripadnika JNA. Crvena nit koja se provlači tim pismima jest 
odluka dojučerašnjih sjemeništaraca i bogoslova da napuste crkvene zavode u kojima su 
odgajani u vjerskom fanatizmu i izoliranosti od jugoslavenske socijalističke stvarnosti 
prikazivane u najgorem svjetlu u tim zavodima. U vojsci, nakon što su im se otvorile oči 
za sve ono što jugoslavenski komunistički režim čini za dobrobit radnog čovjeka, i sami 
su odlučili podržati taj režim i priključiti se akcijama tog režima, dijametralno suprotnim 
od onoga što su slušali za vrijeme sjemenišnog odgoja. Budući da su uvidjeli gdje se nalazi 
»istina i radost života«, odlučili su pridružiti se armiji graditelja socijalizma. !* 

Obilato se koristeći citatima iz pisama objavljenih u Varodnom vojniku, autor teksta major 
Milan Tok najveći dio crkvenih odgojno-obrazovnih zavoda prikazuje kao mjesta u koji- 
ma se gojencima ubijao duh mladenačkog poleta i patriotizma. Za njega je negativno pri- 
kazivanje jugoslavenske poslijeratne stvarnosti imalo za cilj od budućih svećenika stvoriti 
»sprovodnike protujugoslavenske politike i akcija Vatikana«.! 


4 Isto. 

Svi su bogoslovi zaređeni za svećenike nakon puštanja iz istražnog zatvora: Josip Kapš 6. rujna 1954. (izvor: 
blog: BETA, http://blog.dnevnik.hr/fsrtrsat), Mijo Liković zaređen je 1. studenog 1954. (Ivoslav LINIĆ, 
»Ređenje u tajnosti«, Zvona, god 48, br. 2 (249), Rijeka, 2010., str. 10), Vladimir Pezelj 1. siječnja 1955. 
(izvor: www.zupa-otocac, vijesti, 28. travnja 2011.). Livije Laganiš i Irenko Gallo zaređeni su 23. listopada 
1954. u sjemenišnoj kapeli u Pazinu. Marcel Krebel, koji će biti oslobođen od optužbe, zaređen je 11. listo- 
pada 1955. (Biskupijski arhiv u Poreču (dalje: BAP), Bogoslovi i ređenja 1, 1948. — 1955.). 

»Pisma uredništvu«, Narodni vojnik, br. 22 , Beograd, septembar 1954., str. 5. 

Milan TOK, »Nikad više na Kaptol«, Narodna armija, Beograd, 14. listopada 1954., str. 3-4. 

Ulazak u problematiku sjemenišnog odgoja i slobode sjemeništaraca pokazuje ideološki, 
iskrivljen, kut promatranja. Major Tok, u skladu sa svojim ideološko- svjetonazorskim 
obrazovanjem, smatra da je sav odgoj u crkvenim ustanovama atak na ljudsku slobodu i 
zarobljavanje mladenačkog duha. Nemoguće mu je shvatiti da se netko dobrovoljno, na 
temelju vlastitog uvjerenja, opredijelio za svećenički poziv. Zato su u vojsci vrlo često 
bogoslove i sjemeništarce ispitivali po čijem su nagovoru ili pod čijim su pritiskom otišli 
u sjemenište. Izloženi pritiscima razne vrste ili zamamljivim obećanjima, neki su sjeme- 
ništarci »raskrstili« s vjerom i svećeničkim pozivom i priklonili se drugom taboru. Radi 
dokazivanja odanosti novim gospodarima u pravilu su bili radikalniji u kritici i napadima 
na Crkvu i od najzagriženijih članova Partije. Sve u skladu s onom narodnom: »gori Po- 
turica od Turčina«. Jasno, s obzirom na to da su dobro poznavali sjemenišni život, svoje 
strelice odapinju prema unutrašnjem redu u sjemeništu i odgajateljima. Svoj izlazak iz 
sjemeništa doživljavaju i tumače kao prelazak u »protivnički tabor«. Tom taboru dobro su 
došli ti konkretni primjeri za potkrepljivanje svojih teoretskih uobličavanja o crkvenom 
mračnjaštvu koje je povijesna kočnica svega naprednog i slobodoljubljivog. 

Nakon osam mjeseci marljiva skupljanja dokaza o organiziranom protunarodnom djelova- 
nju u Centralnom bogoslovnom sjemeništu u Rijeci, tijekom kojeg su ispitani odgajatelji i 
mnogi bogoslovi, Okružno javno tužilaštvo u Rijeci podiglo je 5. veljače 1955. optužnicu 
protiv spomenute šestorice. Svi su optuženi po čl. 118. Krivičnog zakonika za »zločin ne- 
prijateljske propagande«, a Kapš, Pezelj i Liković 1 po čl. 119. istog zakonika — izazivanje 
i širenje nacionalne mržnje.!? 

Konkretno, prvooptuženi Josip Kapš optužen je da je u više navrata tijekom prikupljanja 
pomoći za riječku bogosloviju, po selima Gorskog kotara i okolice Rijeke, veličao ustaški 
režim, govorio o povratku ustaša i Pavelića u Hrvatsku, negativno se izražavao o jugosla- 
venskom državnom vodstvu, spominjao prodaju Trsta Italiji, iznosio podatke o slaboj bor- 
benoj obučenosti i tehničkoj opremljenosti jugoslavenske vojske, nepoštivanju vjerskih 
sloboda, progonu svećenika, niskim moralnim standardima kad je u pitanju obitelj, brak 
i odgoj omladine, čime je »potkopavao vlast radnog naroda i obrambenu moć zemlje«. 
Uz to je, skupa s drugooptuženim Pezeljem i trećeoptuženim Likovićem, u bogosloviji 
u Rijeci veličao Pavelića i ustaške zločine, a o mogućem izručenju Andrije Artukovića, 
ministra unutrašnjih poslova u NDH, sva su se trojica negativno određivali tvrdeći kako 
»ne bi bilo pravedno da se Artuković izruči jednoj komunističkoj zemlji«. U prostorijama 
bogoslovije, u više navrata, pjevali su ustaške pjesme, čime su počinili kazneno djelo 
propagande fašističkih ideja. Na kraju, prema navodima optužnice, spomenuta su trojica 
pred bogoslovima govorila kako u Hrvatskoj vladaju Srbi, čime su izazivala mržnju na 
nacionalnoj osnovi među jugoslavenskim narodima. !? 

Za istarske bogoslove Irenka Galla, Livija Laganiša i Marcela Krebela u Optužnici je sta- 
jalo da su tijekom 1953. i 1954. u više navrata pred bogoslovima govorili kako je u Istri 
više vjerske slobode bilo pod fašizmom nego pod narodnom vlašću, zbog čega istarski 
svećenici zazivaju dolazak demokršćanske vlade u Istru. Slušali su iredentističku radio- 


5 BAP, Suđenje riječkim bogoslovima 1955. (poseban fascikl, gradivo nije sređeno), Okružno javno tužilaštvo 
Rijeka, broj: Kto-34/55, Rijeka 5. veljače 1955, Optužnica, str. 1-2. 
! Tsto, str. 3. 

postaju »Venezia Giulia«, a njenu neprijateljsku propagandu protiv Jugoslavije prenosili 
drugima. Na taj su način »u namjeri da potkopaju vlast radnog naroda, govorom vršili 
propagandu protiv državnog i društvenog uređenja«.?" 

Okružno Javno tužilaštvo, nakon iznesene optužbe, predlaže Okružnom javnom sudu u 
Rijeci da održi glavnu raspravu na kojoj bi se, uz okrivljene, ispitali i sljedeći svjedoci: 
Mirko Valentić, Dragutin Toma, Albin Banko, Ivoslav Linić (bogoslovi Riječke bogo- 
slovije, prva dvojica u tom trenutku na odsluženju vojnog roka), Ivan Benvin, Silvije 
Vlakančić (bivši bogoslovi), Nikola i Milan Petrović iz Sungera kraj Mrkoplja gdje je 
Kapš, skupa s Valentićem, skupljao pomoć za sjemenište i navodno vršio neprijateljsku 
promidžbu. U obrazloženju Optužnice navodi se postojanje dviju skupina na bogoslovi- 
ji: bogoslovi Senjsko-modruške biskupije proustaški orijentirani i bogoslovi iz Istre pro- 
talijanskog (iredentističkog) i profašističkog opredjeljenja. Iako je među njima vladalo 
rivalstvo, ove skupine povezuje, ističe Optužnica, mržnja prema svemu progresivnom te 
djelovanje protiv FNRJ-a. 


Sudski proces 


Pred Okružnim sudom u Rijeci od 7. do 13. svibnja 1955., na temelju Optužnice od 5. 
veljače 1955., vođen je sudski proces protiv optuženih. Sva šestorica optuženih mijenjala 
su svoje iskaze u odnosu na one dane u istražnom postupku. Kao razlog tome navodili 
su pritisak kojem su bili izloženi tijekom istrage. Npr. prvooptuženi Josip Kapš branio se 
time da informacije o Paveliću i ustaškoj emigraciji nisu bile njegov osobni stav nego ono 
što je čuo od rođakinje Marije Palijan koja živi u SAD-u. O tome je pričao s nekima u oko- 
lici Mrkoplja u vrijeme skupljanja pomoći za bogosloviju. Za ostala priznanja, kao javno 
govorenje o povratku kralja Petra i Mačeka u Jugoslaviju ili optužbe na račun kolege 
Likovića glede njegova protivljenja eventualnom izručenju Artukovića Jugoslaviji, tvrdi 
da su iznuđena pod pritiskom, nakon dugotrajnih cjelodnevnih ispitivanja, uz napomene 
istražitelja kako je svejedno priznao ili ne priznao jer su za istinitost optužbe dovoljna dva 
svjedoka. Priznaje pak da je on sam govorio kako Srbi vladaju u Hrvatskoj, ali ne i Liković 
i Pezelj iako je to naveo u istrazi.?! 

Slične iskaze tijekom rasprave iznijeli su i ostali optuženici. Negirali su pjevanje ustaš- 
kih pjesama ili slušanje radiopostaje »Venezia Giulia«. Svoje priznanje u istrazi oprav- 
davali su iscrpljenošću, sukobima s poglavarima zbog čega su neki, iz osvete, prokazani 
kao neprijatelji jugoslavenskog političkog sustava, prijetnjama samicom ili optužbama 
na njihov račun od strane nekog od optuženih kolega koje im je istražitelj predočio, pa 
da ne bi ostali dužni, i oni su izmišljali dokaze na njihov račun. Gallo i Krebel odbili su 
optužbu o slušanju postaje » Venezia-Giulia« jer kad su došli u Rijeku, na početku šk. god. 
1953./1954., radioprijemnika nije bilo — uzeli su ga poglavari da bi zaštitili bogoslove od 
slušanja »opasnih« inozemnih radiopostaja. Istarska je skupina negirala i onaj dio optužbe 
u kojemu su okrivljeni za prizivanje fašizma kao prema vjeri tolerantnijeg režima od onog 


2 [sto. Vidi niže, bilj. 36. 
?\ BAP, Suđenje riječkim bogoslovima 1955., iz sudske rasprave. 

komunističkog te za govor o komunističkom progonu svećenika unutar kojeg su stavljali 
i ubojstvo sluge Božjeg Miroslava Bulešića. “* 

Tijekom suđenja izredalo se svih osam svjedoka. Bogoslovi na odsluženju vojnog roka, 
ako i nisu bili izloženi, u što je teško vjerovati, izravnom pritisku, bili su pod određenom 
psihološkom autocenzurom zbog čega su morali potvrditi navode Optužnice. Bivši bo- 
goslovi, kao svojevrsni disidenti u svom obračunu sa svijetom, koji su iz raznih razloga 
napustitili, radi samoopravdanja skloni su promatrati taj svijet u negativnom svjetlu. Ako 
ovome dodamo da je podrška državnim interesima, ugroženim od vanjskog ili unutrašnjeg 
neprijatelja, donosila određene bodove pri zapošljavanju ili napredovanju, onda je razu- 
mljiv »antiklerikalizam« dojučerašnjih klerika.? 

U ništa boljem položaju nisu bili ni »civilni« svjedoci. Njih je kao mora pritiskala borba 
za svakodnevno preživljavanje (namještenje). A ono je često ovisilo o svemoći državnih 
struktura. Zamjeriti se tim strukturama i ne izvršavati njihova očekivanja značilo je dove- 
sti u pitanje vlastitu egzistenciju. Dovoljno je reći da su Nikola Petrović i sin mu Milan 
bili radnici u šumariji Mrkopalj. Nije čudo da su u svojim svjedočanstvima najzatvoreniji 
bili bogoslovi Banko i Linić. Zaštićeni institucijom biskupije i bogoslovije, nisu mora- 
li potvrđivati navode optužnice, zbog čega je za Banka tijekom ispitivanja u dokaznom 
postupku konstatirano kako je »spor u svojim odgovorima da treba dugo vremena da se 
izjasni na pojedine upite, a naročito u vezi razjašnjenja razlike kazivanja u istrazi i danas. 
Nadalje se ustanovljuje da svjedok ostavlja utisak kao da se nečeg boji.«*“ Aluzija je 
bila jasna na strah od poglavara koji su ga savjetovali što i kako treba reći.?* O »sudskoj 
lakrdiji«, koja tako i ne izgleda u šturim i suhim pravničkim izričajima, kao i o tragičnoj 
podjeli među dojučerašnjim kolegama, zanimljivo svjedočanstvo ostavio je Mijo Liković, 
jedan od optuženih, koji pokazuje dosta razumijevanja za one koji su podlegli pritisku te 
svjedočili protiv kolega.?* 

Sami odvjetnici Vaić, Ivan Orlić i Aleks Lutenberger, koje su optuženi uzeli na preporuku 
vicerektora, nisu se u političkim procesima snalazili. Teško im je, uostalom kao i samim 
optuženicima, bilo vjerovati da se nekome može suditi zbog prepričavanja političkih do- 
gađaja ili komentiranja novinskih napisa u zatvorenom, i pomalo izoliranom, prostoru bo- 
goslovnog sjemeništa. Iskaz jednog od svjedoka da mu je vicerektor Josip Šojat prigodom 
susreta u bogosloviji, uoči početka suđenja (6. svibnja 1955.), rekao da će Kapša, po služ- 
benoj dužnosti, braniti odvjetnik dr. Vaić, živ četnik, koji eto brani ustašu (Kapša), a da je 
Vaić o svom kolegi dr. Ivanu Orliću, branitelju trojice istarskih bogoslova, izjavio kako se 
radi o nesposobnom starom kretenu, izazvao je pomutnju u odvjetničkom timu." Nakon 
prenesenih navodnih ocjena vicerektora Šojata dvojica »prozvanih« odvjetnika napustili 


2? Isto. 

?3 Posebna tema vrijedna pozornosti, u doglednoj budućnosti, kad ta problematika izravno neće opterećivati 
život suvremenika niti će moći služiti za političke obračune bit će koje su »klerike« i kako uspjele zavrbovati 
tajne jugoslavenske službe. 

"“ BAP, Suđenje riječkim bogoslovima, Dokazni postupak, str. 12. 

25 Svjedok Silvio Vlakančić u svom iskazu navodi kako je biskup Pavlišić njega i bogoslova Krivičića, nakon 
jednog saslušanja, savjetovao kako se trebaju ponašati na saslušanju. Ne bi smjeli loše govoriti o svojim 
kolegama i o sjemeništu, a na pitanja odgovarati: »Ne znam, ne sjećam se.« BAP, Dokazni postupak, str. 11. 

2 M. LIKOVIĆ, »Moje viđenje Riječkog slučaja«, Zvona, br. 10., Rijeka, 1998., str. 14. 

2" BAP, Suđenje riječkim bogoslovima, Dokazni postupak, str. 6. 

su sudnicu i podnijeli ostavke.** Kasnije je Orlić povukao ostavku, dok je obranu prvo- 
optuženog Kapša, po službenoj dužnosti, umjesto Vaića, preuzeo odvjetnik Lutenberger.? 
Kako su trojica svjedoka Dragutin Toma, Ivan Benvin i Silvio Vlakančić spomenuli nago- 
vore duhovnika Josipa Dujmovića u kojima je često spominjao Branku Perković iz Ogulina 
kao uzor kreposna kršćanskog života, članicu križarskog sestrinstva, ine kao nevažno, svje- 
doci su spomenuli, duhovnikovo navodno isticanje njezina zaručnika i roditelje koji su bili u 
ustaškom pokretu, a ona sama u ustaškoj mladeži, javni tužilac tražio je da se pregleda ruko- 
pis knjige kojom se Dujmović služio kako bi se osvijetlio odgoj u sjemeništu. Iako se odvjet- 
nik Lutenberger suprostavio ovom prijedlogu jer »izlazi izvan okvira same optužnice te da 
nije u vezi s pitanjem odgovornosti optuženih«, sud je prihvatio prijedlog javnog tužilaštva. 
Pročitani su dijelovi Dujmovićeva rukopisa » Vesela zvijezda«, životopisa Branke Perković.?“ 
Na taj se način htjelo jasno dati do znanja da je sudski proces protiv pojedinaca samo ulog za 
krajnji cilj, tj. zatvaranje biskupijskih zavoda i škola smještenih u Centralnom bogoslovnom 
sjemeništu. Prijedlog odvjetnika Lutenbergera bio je da se, vezano uz obranu Kapša, ispita 
šest svjedoka iz Mrkoplja i okolice kod kojih je Kapš navraćao prigodom skupljanja pomoći 
za sjemenište, a da se glede obrane Kapša, Likovića i Pezelja ispita šest bogoslova iz riječke 
bogoslovije (poimence navedeni), uz objašnjenje da bi svjedoci predlagani u negativnim 
okolnostima pa se prijedlog smatra »suvišnim za izviđanje stvari«.?! 


Izricanje presude 


Nakon provedene sudske rasprave Okružni sud u Rijeci, pod predsjedanjem predsjednika 
sudskog vijeća Ive Ferrija, donio je 16. svibnja 1955. presudu kojom su proglašeni kri- 
vima: Josip Kapš, Mijo Liković, Vladimir Pezelj, Irenko Gallo i Livije Laganiš, dok je 
Marcel Krebl oslobođen optužbe. 

Prvooptuženom Josipu Kapšu izrečena je kazna strogog zatvora u trajanju od šest godina 
i oduzimanje građanskih prava na vrijeme od dvije godine. U obrazloženju presude nave- 
den je zajednički »crimen« Kapša, Likovića i Pezelja. Oni su skupa tijekom 1953./1954. 
javno, pred više osoba, veličali ustaške ratne zločince, hvalili su NDH, njenu ideologi- 


5 Liković je dosta kritičan i prema vodstvu bogoslovije zato što se nitko od poglavara nije pojavio na sudskom 
procesu. Isto tako, čudno mu je da nitko od uprave biskupije ili sjemeništa nije angažirao sposobnije odvjet- 
nike. M. LIKOVIĆ, »Moje viđenje Riječkog slučaja«, Zvona, br. 7-8, Rijeka, 1998., str. 14., Likovićeva 
rečenica: »Pitao sam se dugo zašto nisu zatvorili rektora, posebno vicerektora, duhovnika ili koga od profe- 
soraa Kasnije, pa čak i 10 godina nakon toga mnoge su mi stvari postale jasne. Međutim, za sada o tome ne 
mogu i ne smijem govoriti« ostavlja sumnje, u najmanju ruku, o kooperativnosti, ako ne i svih spomenutih, 
ono barem nekih, sa sudom. M. LIKOVIĆ, »Moje viđenje Riječkog slučaja«, Zvona, br. 6, Rijeka, 1998., str. 
14. 

2 BAP, Presuda Okružnog suda u Rijeci, Ko 37-55, Rijeka, 16. svibnja 1955., str. 1. 

Isto, str. 13. Josip Dujmović (1898. — 1953.), franjevac trećoredac, duhovni vođa Branke Perković (1926. 

— 1949.), članice križarskog sestrinstva, djevojke predane Bogu i odlučne u življenju evanđeoskih načela, 

napisao je njezin životopis. Rukopis, pripremljen za tisak, nestao je u vrijeme pretresa riječke bogoslovije. 

Nedavno tiskan životopis ove uzorne kršćanske djevojke, kao i njezin odnos s duhovnikom Dujmovićem, 

pokazuje njihovu zauzetost oko osobnog obraćenja i širenja evanđelja. Daleko im je bio svaki govor koji se 

nije ticao duhovnog života, a kamoli nekakvo strančarenje i politika Usp: Petar RUNJE, Branka Perković, 

jedan Bogu posvećen život, Kršćanska sadašnjost, Zagreb, 2010. 

3" BAP, Suđenje riječkim bogoslovima, Dokazni postupak, str. 13. 

ju, stanje vjerskih sloboda, kulturno uzdizanje naroda u to vrijeme i, na kraju, zasluge 
poglavnika Pavelića. Osim toga, javno su se suprotstavljali mogućem izručenju Andrije 
Artukovića, ministra unutrašnjih poslova u NDH, jugoslavenskoj komunističkoj vlasti. 
Kapš je, kao najstariji među optuženima, uz to i prefekt (odgajatelj) u dječačkom sjeme- 
ništu, vodio glavnu riječ u tim proustaškim razgovorima. Govorio je o poštenoj hrvatskoj 
inteligenciji koja je napustila zemlju, no samo je pitanje trenutka kad će se, predvođena 
ustašama i Pavelićem, jer poglavnik u inozemstvu ima vladu, vratiti u zemlju i preuzeti 
vlast. Individualna krivica Josipa Kapša bila je što je krajem 1953. i početkom 1954., za 
vrijeme skupljanja pomoći za riječko sjemenište, u selu Sunger, u kući Milana Petrovića, 
govorio o ustaškoj vladi u inozemstvu, spremnoj da se uskoro vrati u zemlju i preuzme 
vlast. K tome, širio je lažne informacije o nemoralnom životu predsjednika Tita (ima dvije 
žene), što onda utječe na nemoralan život omladine, pretvaranje braka u civilnu ugovornu 
instituciju. Lista »dokaza« protiv Kapša završava njegovim prozivanjem Tita zbog toga 
što je na Londonskoj konferenciji 1954. »prokartao« Trst, govorom o lošoj opremljenosti 
jugoslavenske vojske na položajima pred Trstom u vrijeme Tršćanske krize 1954., niskom 
moralu časnika i komesara u JNA-u, te spominjanjem dogovora kralja Petra i Vladka Ma- 
čeka o Hrvatskoj i progonu Crkve pod komunističkim režimom. ?? 

Vladimir Pezelj, kao drugooptuženi, osuđen je na kaznu strogog zatvora u trajanju od tri 
godine i četiri mjeseca, dok je trećeoptuženom Miji Likoviću izrečena kazna zatvora od 
dvije godine i šest mjeseci. Trojica prvooptuženih stavljeni su u ustaško-nacističku skupi- 
nu, s tim što je Likoviću i Pezelju, osim kaznenog djela ustaške propagande, počinjenog 
skupa s Kapšom, na dušu stavljeno i pjevanje ustaške himne »Puška puca« i ustaške pje- 
sme »Naprijed mornari«.?* Sva trojica prvooptuženih oslobođeni su onog dijela optužbe u 
kojem ih se teretilo za širenje nacionalne mržnje prema Srbima, prema čl. 119. Krivičnog 
zakonika (KZ). Razlog je bio nedostatak dokaza. Tako su sva trojica osuđena po čl. 118. 
za »djelo protiv naroda i države s neprijateljskom popagandom«.** 

Drugu skupinu optuženih činili su istarski bogoslovi Irenko Gallo, Livije Laganiš i Marcel 
Krebel. Ova je skupina svrstana u fašističko-iredentističku. Gallu je određena kazna stro- 
gog zatvora od godinu dana, zato što je tijekom školske godine 1953./1954. pred bogoslo- 
vima VTŠ-a u Rijeci u više navrata govorio kako je u fašističkoj Italiji bilo više vjerske 
slobode nego što je ima u komunističkoj Jugoslaviji, da su iz škola uklonjeni križevi, 
zabranjene procesije, pa bi za Istru bilo bolje da je ostala pod Italijom. Time je počinio 
kazneno djelo »povrede ugleda države, sankcionirano 174. Krivičnog zakonika«. Prema 
istom članku, Livije Laganiš osuđen je na šest mjeseci zatvora. Njega se teretilo za iznoše- 
nje tvrdnji o vjerskim slobodama pod Italijom i o malom broju sjemeništa. Marcel Krebel 
je oslobođen optužbe zbog nedostatka dokaza. Sam je priznao da je o ubojstvu Miroslava 


?* BAP, Suđenje riječkim bogoslovima, Presuda Okružnog suda u Rijeci, Ko-37—55, Rijeka 16. svibnja 1955., 
str. 1-2. Ne ulazeći ovdje u složeno pitanje je li zaista počinio ono što mu se imputiralo, Kapš je kao pripad- 
nik domobranskih jedinica i svjedok svega onoga što se događalo na Bleiburgu i nakon Bleiburga mogao 
podleći uvjerenju, dosta prisutnom u nekim djelovima Hrvatske, da je pitanje trenutka kad će zapadni save- 
znici u rušenju komunističkog režima podržati dolazak Pavelića. 

33 sto. 

% ]sto, str. 3. Liković misli kako su svjedoci instruirani da zaniječu optužbu po ovoj točki. Oslobađanjem od 
dijela optužbe htjelo se u javnosti ostaviti dojam kako sud poštuje činjenice. M. LIKOVIĆ, »Moje viđenje 
Riječkog slučaja«, Zvona, br. 10, Rijeka, 1998., str. 14. 

Bulešića pričao svjedoku Silviju Vlakančiću na temelju opisa Bulešićeva ubojstva u knjizi 
Zvane Črnje »U krvi rođeno«. Vlakančićevo svjedočenje kako mu je Krebel jednom zgo- 
dom rekao da su Bulešića ubili komunisti, sud nije smatrao dovoljnim dokazom iz kojeg 
bi se mogao izvesti zaključak o iredentističkom djelovanju optuženog Krebela, tj. djelu 
neprijateljske propagande.“ 

Teško je vjerovati da bi bilo koji istarski hrvatski bogoslov dozivao povratak fašističke 
Italije. To opet ne znači da u povjerljivim razgovorima“ nisu mogli reći kako je više vjer- 
ske slobode bilo u fašističkoj Italiji nego u komunističkoj Jugoslaviji, što su naglašavali i 
istarski biskupi i što nije bilo daleko od istine. Iznošenjem istine neugodne režimu nikako 
nisu postali fašistima ili pristašama talijanske vlasti u Istri. No bila su to vremena kada 
je bila dovoljna i najmanja naznaka neslaganja s državnim i društvenim uređenjem pa da 
se dobije etiketa neprijateljskoga, profašističkog ili, još gore, klerofašističkog djelova- 
nja. Optužiti nekoga za »iredentističko-fašističku propagandu« značilo je, s jedne strane, 
otvoriti prostor za odmjeravanje visoke kazne, a s druge strane, hraniti neprestano javno 
mnijenje onom poznatom o neprijatelju koji nikada ne miruje. 


Zatvaranje bogoslovije, sjemeništa, VTŠ-a i sjemenišne gimnazije 


Liković smatra najvećim uspjehom obrane samih optuženih?" to što su pomrsili namjere 
optužbe koja je pošto-poto htjela dokazati da su optuženi djelovali kao organizirana sku- 
pina s jasnim ciljem razbijanja državnog i društvenog poretka. Takvom optužbom imali 
su jake argumente za zatvaranje sjemeništa, što je bio krajnji cilj procesa.** Kad ova na- 
mjera nije uspjela, trebalo je potražiti drugu »zakonsku« osnovu za zatvaranje Biskupijske 
sjemenišne gimnazije i Bogoslovije kao ustanova zaduženih za pripremanje mladića za 
svećenički poziv. U očima tadašnje vlasti svećenici su bili dvostruko opasni, kao pojedin- 
ci i kao predvodnici povjerenih im vjernika. Isto tako, bilo je važno iskoristiti optužbu i 
presudu za novu konfiskaciju atraktivna crkvenog prostora u kojem se nalazila sjemenišna 
gimnazija i Visoka bogoslovna škola. Zato i nije bilo nikakvo iznenađenje da je nakon 
presude bogoslovima izrečena i presuda o zatvaranju ovih dviju obrazovnih ustanova. »U 
smislu čl. 22. Zakona o pravnom položaju vjerskih zajednica izriče se zatvaranje Visoke 
teološke škole i klasične gimnazije smještenih u okvirima Centralnog bogoslovnog sje- 
meništa, i to Visoke teološke škole za vrijeme od 5 godina (pet), a klasične gimnazije za 
vrijeme od 3 (tri) godine.«? 


wo 
G 


BAP, Suđenje riječkim bogoslovima, Presuda u ime naroda, Ko 37—55, Rijeka 16. svibnja 1955, str. 3, 17. 
Općepoznata je činjenica da je UDBA u vjerskim zavodima imala zavrbovane đake koji su u trenutku stupa- 
nja u sjemenište imali čiste namjere s obzirom na svoj poziv. Posebna su priča oni koje je UDBA zavrbovala 
prije ulaska u sjemenište i koji su od početka djelovali prema njenim uputama. Parafrazirajući onu Isusovu 
— gdje su dvojica ili trojica u moje ime, možemo reći kako se tamo gdje su dvojica ili trojica bila u Njegovo 
ime, priključivao jedan u ime UDBA-e. 

Tvrdi da od odvjetnika nije bilo neke koristi, pa su se optuženici više sami branili nego je to činio njihov 
odvjetnik. M. LIKOVIĆ, »Moje viđenje Riječkog slučaja...«, Zvona, br. 7-8, Rijeka, 1998., str. 14. 

38 Isto. 

BAP, Suđenje riječkim bogoslovima, Presuda Okružnog suda u Rijeci, Ko-37—55, Rijeka, 16. svibnja 1955., 
str. 4. 

Objašnjenje za zatvaranje bogoslovije i sjemeništa nađeno je u činjenici da je ne samo 
prefekt sjemeništa Josip Kapš nego i duhovnik Josip Dujmović veličao ustaški pokret. 
Dujmović je, ističući kao uzor kreposti djevojku Branku Perković, vezanu osobno, ali 
preko roditelja i zaručnika uz ustaše, posredno, ali ipak jasno izražavao simpatije prema 
ustaškom pokretu i njihovu djelu. Iako čitanje inkriminiranih stranica Brankina životopisa 
navodi samo činjenicu propadanja Jugoslavije i uspostavu NDH, a o zaručniku piše samo 
da je kao ustaški dragovoljac poginuo 9. travnja 1941., to je, prema riječima presude, uz 
iskaze svjedoka, jasan dokaz »kako se vjerska nastava od strane nastavnika upotrebljavala 
da bi se u sjemeništu veličalo ustaštvo«.# 

Slijedom opravdavanja zatvaranja Teologije i gimnazije u presudi se navodi kako je teško 
vjerovati da se djelovanje Kapša i pok. Dujmovića odvijalo mimo znanja pretpostavljenih, 
odgovornih za nastavu, iz čega se onda izvodi logičan zaključak o zatrovanom i lažnom 
ozračju u kojem su odgajani bogoslovi i sjemeništarci. Zato, »u svrhu da se spriječi da 
se u takvoj sredini i nadalje, u protunarodnom duhu odgaja omladina, trebalo je poduzeti 
mjere, da se onemogući da se u tom nezdravom ambijentu odgajaju građani naše zemlje. 
Da se to postigne, primijenila se je mjera sigurnosti predviđena čl. 22. Zakona o pravnom 
položaju vjerskih zajednica, prema kojem se mogu vjerske škole zatvoriti ukoliko dođe do 
zloupotrebe vjerske nastave u političke svrhe i zloupotrebom učinjeno krivično djelo, što 
je u konkretnom slučaju, naročito došlo do izražaja djelovanjem optuženog Josipa Kapša. 
Glede istaknutog proizlazi da je temeljem čl. 22. citiranog Zakona trebalo također donijeti 
odluku o zatvaranju bogoslovije i klasične gimnazije, kao što je navedeno u dispozitivu.«*! 
Protiv presude o zatvaranju dvaju vjerskih »naukovanih zavoda« istovjetnu žalbu Okruž- 
nom sudu u Rijeci uputili su Visoka teološka škola i Klasična (sjemenišna) gimnazija u 
Rijeci. U žalbi se navodi niz proceduralnih i materijalnih povreda zakona prigodom dono- 
šenja odluke o zatvaranju Teologije i gimnazije, od činjenice da nitko iz obiju škola nije 
saslušan, pa im nije omogućena ni žalba, od odgovornih osoba (članovi uprave i nastav- 
nici) nitko nije bio osuđen. To znači — zaključuje se u žalbi — da su odlukom o zatvaranju 
spomenutih škola povrijeđena osnovna ustavna načela i procerura u kaznenom postupku, 
prava građana i na kraju Zakon o pravnom položaju vjerskih zajednica. Zato je dužnost 
suda poništiti sve odluke koje se kose s ustavnim i zakonskim propisima.#+ 

Josip Kapš »i drugovi« podnijeli su žalbu Vrhovnom sudu Hrvatske pobijajući tumačenje 
čl. 22. Zakona o položaju vjerskih zajednica na temelju kojeg je donesena odluka o za- 
tvaranju dviju biskupijskih škola. Vrhovni je sud odgovorio da podnositelji nisu ovlašteni 
ulagati žalbu na onaj dio presude koji se odnosi na zatvaranje vjerskih škola. Okružno 
pak javno tužilaštvo u Rijeci tražilo je od Vrhovnog suda Hrvatske da se kazna zatvaranja 
primijeni i na Centralno bogoslovno sjemenište i malo sjemenište kao vjerske odgojne za- 
vode. S Vrhovnog suda odgovoreno je: »Iz gornje izreke (odnosi se na zatvaranje klasične 


4 Isto, str. 15. 

4! Isto, str. 16. Članak 22. Zakona o pravnom položaju vjerskih zajednica glasi: »Kad je zloupotrebom vjerske 
nastave učinjeno krivično djelo sud može, osim kazni predviđenih u zakonu, izreći i zatvaranje vjerskih škola 
za vrijeme od jedne do deset godina.« »Zakon o pravnom položaju vjerskih zajednica«, Službeni list FNRJ, 
br. 22, Beograd, 27. svibnja 1953. 

# BAP, Suđenje riječkim bogoslovima, VTŠ/Klasična gimnazija, Okružnom sudu u Rijeci, Ko. 17/55 (nema 
datuma). 

gimnazije i bogoslovije, op. aut.) očito je, da se konkretno radi o zatvaranju spomenutih 
škola, a s tim da je obuhvaćeno i samo sjemenište koje je u sastavu tih škola i s njim u 
tolikoj tijesnoj vezi, da ono bez njih gubi — s obzirom na organizaciju ovih zavoda — i sam 
razlog svog postojanja.«+? 

Vidjevši da stvari idu u pravcu oduzimanja sjemenišne zgrade, koja gubi razlog svog po- 
stojanja, jer je objašnjenjem Vrhovnog suda bilo jasno da se sudska presuda o zatvaranju 
odnosi i na sjemeništa kao odgojne zavode, Biskupski ordinarijat Senjsko-riječke bisku- 
pije uputio je Zahtjev za zaštitu zakonitosti Saveznom Javnom tužilaštvu u Beogradu. U 
podužem objašnjavanju povreda zakona i procedure kod presude o zatvaranju gimnazije, 
bogoslovije i sjemeništa, Ordinarijat je želio dokazati kako je ta presuda suprotna ustav- 
nim načelima i zakonima zemlje. U prvom, kraćem dijelu dokazivanja protupravnog ka- 
raktera odluke navedeni su isti argumenti kao i kod žalbe VTŠ-a i Klasične gimnazije. Na 
temelju iznesenih argumenata traži se od »prvostepenog suda da bezodvlačno stavi izvan 
snage sve odluke koje se kose sa osnovnim zakonskim i ustavnim propisima i kojima se 
vrijeđaju prava građana«“ (podcrtano u originalu, op. aut.). 

Uzaludna su bila pozivanja na Ustav, citiranje čl. 22. te široka eksplikacija kako se taj čla- 
nak ne može primijeniti na konkretni riječki slučaj, jer njegova primjena uključuje dvije 
neophodne stvari: 1. da je djelo učinjeno zloupotrebom vjerske nastave i 2. da je krivica 
dokazana i na temelju dokaza kažnjen netko odgovoran za vjersku nastavu u dotičnoj 
vjerskoj školi, bilo nastavnik ili zakonski zastupnik. Kako nijedan od optuženih bogoslova 
nije bio suđen zbog zloupotrebe vjerske nastave, očito se radilo o slobodnom (u originalu 
»ekstenzivnom«) tumačenju članka 22. zbog čega je u vjersku nastavu »(...) uključeno i 
ustrojstvo škole, ambijent života i odgoja bogoslova, disciplina i oblikovanje fizionomije 
građana (...)«. Pobijaju se kao netočne tvrdnje Vrhovnog suda da je prvooptuženi Kapš, 
kao prefekt u malom sjemeništu, bio osoba od posebnog povjerenja i zamjenik pretpo- 
stavljenih starješina, iz čega se onda izvodi netočan zaključak da je protunarodni rad u 
riječkoj bogosloviji i sjemeništu posljedica smišljeno vođene politike »sa najmjerodavnije 
strane«.+* Usputni podatci koje iznosi duhovnik Josip Dujmović, opisujući svetački život 
Branke Perković, jednostavno su povijesna činjenica i kao takvi indiferentni su, a nikako 
kazneno djelo neprijateljske propagande. Na kraju, još manje u kategoriju kaznenih djela 
spada sugestija biskupa Pavlišića ispitivanim bogoslovima kako se trebaju ponašati na 
sudu.“ 

Kad ni utok Saveznom tužilaštvu nije donio rezultate,“ moglo se pristupiti zatvaranju 
obaju sjemeništa kao zavoda, nakon čega se krenulo u realizaciju konačnog cilja — kon- 
fiskacije imovine spomenutih ustanova, smještenih na atraktivnoj lokaciji u Rijeci. Na 
temelju odluke Okružnog suda da zatvaranje škola podrazumijeva i zatvaranje »naukov- 


4 


5 


BAP, Suđenje riječkim bogoslovima 1955., Presuda Vrhovnog suda Republike Hrvatske, Kz. 227/1955—3, 
Zagreb 24. kolovoza 1955. U: Saveznom Javnom Tužilaštvu u Beogradu, Zahtjev za zaštitu zakonitosti pro- 
tiv presude Vrhovnog suda NRH u Zagrebu o obustavi rada sjemeništa u Rijeci, 2. rujna 1955. 

BAP, Suđenje riječkim bogoslovima 1955., Saveznom javnom tužilaštvu, Zahtjev za zaštitu zakonitosti pro- 
tiv presude Vrhovnog suda NRH o obustavi rada sjemeništa u Rijeci, 2. rujna 1955., str. 3-4. 

Isto, str. 5-9. 

Isto, str. 8-12. 

U dokumentaciji nisam pronašao odgovor Saveznog tužilaštva, iz čega se može zaključiti da on nije ni stigao. 

nih zavoda«, tj. sjemeništa jer oni »gube — s obzirom na organizaciju ovih zavoda — i sam 
razlog svog postojanja«, Odsjek za komunalne poslove općine Stari Grad mogao je, sve 
»lege artis«, donijeti rješenje da je ispražnjena zgrada Bogoslovnog sjemeništa u Rijeci 
oduzeta Biskupiji i dodijeljena na upotrebu Vojnoj pošti br. 7 640 u Rijeci. Rješenjem istog 
Odsjeka od 31. listopada 1955. prvo rješenje proglašeno je nevažećim, a novim je rješe- 
njem sjemenišna zgrada dodijeljena raznim riječkim poduzećima.“ 

Razrezivanje visokog poreza Bogoslovnom sjemeništu u Rijeci za godinu 1953. u visini 
od 1 150 644 dinara dostavljeno u travnju 1955. dio je sustavnog pritiska na ovaj odgojni 
zavod. Kakve je sve poteškoće stvorio ovako »odoka« određen porez, može se razumjeti 
ako se ima u vidu da je sjemenište u gotovini 1955. primilo samo 375 455 dinara, uz op- 
skrbninu po pitomcu od 3 500 dinara. Ovaj porez bio je utoliko čudniji što sjemenište do 
1952. nije plaćalo nikakav porez.“ Istovremeno s razrezom velikog poreza od sjemeništa 
se tražilo da dio svog vrta ustupi Višoj pedagoškoj školi u Rijeci. Sve je upućivalo na to da 
je vlast odlučila zatvoriti sjemenište, tražio se samo zgodan i dovoljno jak razlog. Napo- 
kon je pronađen u proustaškoj i iredentističkoj djelatnosti bogoslova i odgajatelja Visoke 
teološke škole u Rijeci. 


Odjek u tisku 


Na sudski proces riječkim bogoslovima prvi se osvrnuo riječki Novi list. Dan uoči izri- 
canja presude, sukladno uobičajenoj ulozi medija kao produžene ruke državnog aparata, 
optužene je proglasio krivima. Sam naslov »Što se krilo iza sakupljanja milodara«a i uo- 
kviren sažetak teksta »Iredentistički i proustaški elementi širili propagandu za povratak 
fašističke tudjinske vlasti i NDH« sugerirao je čitateljima da pročitaju poveći tekst i pro- 
nađu odgovor na pitanje iz naslova. Članak dosta vjerno prenosi kvalifikacije iz optužbe 
iznesene tijekom sudskog procesa. Locirane dvije neprijateljske skupine u bogosloviji u 
Rijeci, »ustaška« i »iredentistička«, iako međusobno suprotstavljene zbog pitanja tko bi 
nakon pada komunizma trebao preuzeti vlast u Jugoslaviji, jedinstvene su u svojoj mržnji 
protiv Jugoslavije, njezine slobode i nezavisnosti.“ 

Autor članka novinar Miroslav Bajzek, kasniji glavni urednik Vovog lista, suhoparni prav- 
nički jezik iz sudske rasprave pokušava pretočiti u jednostavniji novinarski jezik. Pri tome 
posebno apostrofira »perfidnu i smišljenu laž« bogoslova u sudnici. Ono što su u istrazi 
priznali kao istinu, sad negiraju, braneći se da su bili zavedeni predočenim zapisnicima 
u kojima su ih njihovi kolege teretili za određene stvari. Kako bi im se osvetili, i oni su 
iznijeli izmišljene optužbe na njihov račun. Velik prostor novinar je dao govoru svjedoka i 
sugestijama biskupa Josipa Pavlišića bogoslovima-svjedocima kako bi se trebali držati na 
sudu. Jasno, iskaz svjedoka ničim nije, a u datim okolnostima nije ni mogao biti, doveden 
u pitanje.“ 


4# I. DEVČIĆ, »Bogoslovno sjemenište«, str. 286-287. 

+ Isto, str. 285. 3 

% Miroslav BAJZEK, »Što se krilo iza sakupljanja milodara«, Novi list, br. 114, Rijeka, 15. svibnja 1955., str. 
3. 

*! Jsto. 

Kad je već presuda izrečena, trebalo je javnost senzibilizirati za opravdanost izrečenih 
kazni. Ako je Novi list anticipirajući presudu to učinio za lokalnu sredinu, Vjesnik je taj 
zadatak izvršio na republičkoj, hrvatskoj, a Borba na saveznoj, jugoslavenskoj, razini. 
Vjesnikov novinar M. P. pozabavio se, i to je prva novost u odnosu na Novi list, genetskim 
kodom »ustaške grupe« koji ih je morao dovesti na optuženičku klupu. Dok je Kapš za 
vrijeme rata bio »aktivni ustaša«, otac i brat njegova »prvog suradnika« Vladimira Pezelja 
bili su ustaše, a i Mijo Liković je »također sumnjiva podrijetla«. Dakako, nema objašnje- 
nja što bi značilo da je netko sumnjiva podrijetla. Druga je novost demoniziranje odgoja u 
sjemeništu, kako bi se opravdalo zatvaranje biskupijskih škola i zavoda. 

Primjerice, Kapša se, navodeći riječi svjedoka Dragutina Tome, naziva zavodskim douš- 
nikom i policajcem, naročito aktivnim u borbi protiv prorežimskog hrvatskog svećenić- 
kog staleškog društva. Vjekoslava Sučića, prefekta i tajnika u Bogoslovnom sjemeništu 
do 1954. godine, kad je osuđen na dvogodišnju zatvorsku kaznu, ni istraga ni presuda 
nigdje ne spominju, Vjesnik okrivljuje za prisluškivanje bogoslova koji su razgovarali o 
suspenziji nekog svećenika, člana staleškog društva. Usput je »unaprijeđen« u generalnog 
prefekta, mada takve službe u sjemeništu nije bilo. Poglavari na subotnjim projekcijama"? 
negiraju svaku mogućnost suradnje s narodnom vlašću. Posljedice su — zaključuje novi- 
nar — već vidljive: mladi ljudi postali su »agitatori protiv našeg današnjeg režima«. Kako 
nijedna zemlja ne može tolerirati rad ustanove koja odgaja sluge državnih neprijatelja, 
jedino je logično i opravdano rješenje bilo zatvaranje spomenutih ustanova. 

Istog dana kad i Vjesnik, Borba je iz pera novinara Zvonka Radoša donijela članak po- 
svećen suđenju riječkim bogoslovima i zatvaranju obiju škola i obaju zavoda. Ne ulazeći 
puno u pojedinosti, člankopis je događaj osude bogoslova i zatvaranje bogoslovije po- 
kušao staviti u kontekst zloupotrebe vjerskih sloboda zajamčenih Ustavom i Zakonom o 
položaju vjerskih zajednica. Samo taksativno spominje krivicu svakog osuđenika, glavni 
mu je cilj pokazati kako su riječka VTŠ i sjemenište mjesta u kojima su »mladim ljudima 
smišljeno usađena protunarodna shvaćanja, gdje se dozvoljavala protuzakonita djelatnost, 
gdje su mladi svećenici organizirano pripremani za protunarodnu djelatnost«. Zato je od- 
luka o zatvaranju sjemenišnih zavoda i škola »jedina pravilna i korisna mjera«.*“ 

U zagrebačkom VUS-u izišao je članak potpisan inicijalima B. M., vjerojatno se radi o 
novinaru Miroslavu Bajzeku, prije spomenutom autoru članka u Vovom listu. Slijedeći 
poznatu komunističku matricu o globalno dobrim odnosima s Crkvom u cjelini i poje- 
dinačnim ekcesima, čiji je nosilac crkvena hijerarhija, autor presudu riječkim bogoslo- 
vima i zatvaranje biskupijskih zavoda obrazlaže kao posljedicu odgoja u sjemeništima. 
Ustav FNRJ i Zakon o položaju vjerskih zajednica, smatra autor, utrli su put normalizaciji 
odnosa između vjerskih zajednica i države. Dokaz tome brojna su staleška svećenička 
udruženja s kojima država dobro surađuje. Novinar je očito računao na neupućenost čita- 
telja o svećeničkim udruženjima. Radilo se o prorežimskim organizacijama preko kojih je 


* Nije jasno o kakvim se projekcijama radi. Novinar je vjerojatno zamijenio tjednu rekolekciju (dan sabranosti 
i duhovne obnove) s projekcijom. 

? M.P, »Neprijatelj u sjemeništu, Zašto je zatvorena riječka Viša teološka škola«, Vjesnik, br. 3180, Zagreb, 
27. svibnja 1955., str. 2. 

5“ Zvonko RADOŠ, »Zloupotreba vjerskih sloboda (povodom sudske zabrane rada Više teološke škole u Rije- 
ci)«, Borba, br. 123, Beograd, 27. svibnja 1955., str. 2. 

S. Trogrlić, Sudski proces bogoslovima Visoke teološke škole u Rijeci 1955. godine 


državna vlast nastojala iznutra kontrolirati Crkvu. Činjenica da su svi optuženi ređeni za 
svećenike nakon puštanja iz istražnog zatvora, a potom neki upućeni na župe, stavljena je 
u kontekst pritiska na sud jer nije isto ako se sudi bogoslovima ili zaređenim svećenicima.“ 
Baveći se odgojem u dječačkim i bogoslovnim sjemeništima, citirana su svjedočanstva 
nekih bogoslova iz zagrebačke bogoslovije koja zorno potvrđuju mračnu stranu sjemeniš- 
nog odgoja. Karakteristika toga odgoja jest: srednjovjekovna tama, dogmatizam i spiritu- 
alizam, spartanski odgoj, stroga kontrola bogoslova i sjemeništaraca u vrijeme praznika, 
najstroža izolacija od vanjskog svijeta sve do kontrole razgovora gojenaca s roditeljima i 
rodbinom. Na kraju se priznaje pravo svakoj vjerskoj zajednici da prema vlastitim pravili- 
ma regulira pitanje odgoja u svojim zavodima, ali ako takva regulacija dovodi do kršenja 
osnovnih ljudskih prava i građanskih sloboda, kao što je zabrana čitanja tiska ili izlaska u 
grad, onda država u takvim slučajevima ima pravo intervenirati u unutrašnje stvari crkve- 
nog života. Tim više što protiv takvog odgoja protestiraju sami bogoslovi. U protivnom, 
pitanje je samo trenutka kad će se ponoviti ono što se dogodilo u Rijeci.*“ 


Zaključak 


Izravni pritisci na srednje vjerske škole na početku 1952. godine, manifestirani ukidanjem 
prava javnosti istih te izbacivanjem Katoličkoga bogoslovnog fakulteta sa Sveučilišta u 
Zagrebu, imali su prepoznatljive višestruke ciljeve: s jedne strane isključiti bilo kakav 
utjecaj Crkve na školski sustav, s druge utjecati na smanjenje broja sjemeništaraca i, napo- 
kon, otvoriti prostor za lakše ukidanje tih škola, ta radi se o privatnim školama, kako bi se 
lakše konfiscirala njihova imovina. 

Na temelju »provjerenih dojava« kako neki bogoslovi Riječke bogoslovije »vrše ustašku 
i fašističku propagandu«, članovi UDBA-e u svibnju 1954., svako toliko, dolaze na vrata 
bogoslovije i od rektora traže da neki od bogoslova pođe s njima. Nijedan od »pozvanih« 
bogoslova nije dobio službeni poziv od policije za saslušanje, iako je zakonom bilo pro- 
pisano da svaki poziv na policiju treba biti dostavljen pisanim putem s točnom naznakom 
zašto se nekog poziva. 

Sudski proces protiv šestorice bogoslova Riječke i porečko-pulske biskupije pred Okruž- 
nim sudom u Rijeci završio je 16. svibnja 1955. izricanjem presude. Petorica su osuđena 
na zatvorsku kaznu od 6 godina do 6 mjeseci dok je jedan bogoslov Porečko-pulske bisku- 
pije bio oslobođen optužbe. Svi su osuđeni pod optužbom kaznenog djela neprijateljske 
propagande: trojica zbog veličanja ustaških ratnih zločinaca, njihove ideologije i NDH 
te pjevanja ustaških pjesama, a dvojica zbog širenja lažnih vijesti da je u vrijeme Italije 
bilo više vjerskih sloboda nego pod narodnom vlašću, što je onda svrstano u »rad na liniji 
iredente«. 

Cilj presude bio je zatvaranje Visoke teološke škole, sjemenišne gimnazije i obaju sje- 
meništa (dječačkog i bogoslovskog). Nakon zatvaranja lako se prešlo na drugi korak — 
konfiskaciju atraktivnog prostora u kojem su bile smještene spomenute ustanove. Naime, 


*" B.M., »Odgoj u sjemeništu«, Vjesnik u srijedu, br. 161, Zagreb, 1. lipnja 1955., 5. 
% ]sto. 

zatvaranje teološkog učilišta i sjemenišne gimnazije doneseno je u paketu s presudom 
svećenicima i bogoslovima, a zatvaranje bogoslovnog i malog sjemeništa bila je posljedi- 
ca zatvaranja škola. 

Uzaludne su bile žalbe osuđenika i Senjsko-riječke biskupije Vrhovnom sudu Republike 
Hrvatske i Saveznom javnom tužilaštvu u Beogradu u kojima se pokušalo dokazati neu- 
temeljenost presude kao takve, a posebno za zatvaranje sjemenišnih zavoda. Nakon što je 
Vrhovni sud Republike Hrvatske potvrdio presudu, a iz Saveznog tužilaštva nije stigao 
nikakav odgovor, iz Okružnog javnog suda u Rijeci došlo je dodatno objašnjenje da zatva- 
ranje škola podrazumijeva zatvaranje i »naukovnih zavoda«, tj. sjemeništa jer oni »gube 
— s obzirom na organizaciju ovih zavoda — i sam razlog svog postojanja«. 

Na temelju ove odluke i objašnjenja Okružnog suda u Rijeci Odsjek za komunalne poslo- 
ve općine Stari Grad mogao je »lege artis« donijeti rješenje da je zgrada Bogoslovnog sje- 
meništa u Rijeci ispražnjena i dodijeljena na upotrebu Vojnoj pošti br. 7640 u Rijeci. Ka- 
snijim rješenjem istog organa zgrada je predana na korištenje poduzeću »Trgopromet« u 
Rijeci, Upravi za ceste, građevinskom poduzeću »NOK-a«, građevnom poduzeću »Kvar- 
ner« u Rijeci, poduzeću »Cestogradnja« i »Graditelju«, zidarsko-zanatskoj radnji u Rijeci. 


Summary 


COURT TRIAL AGAINST SEMINARIANS OF HIGH 
IHEOLOGIAN SCHOOL IN RIJEKA IN 1955 


In the context of the interruption of diplomatic relation with Vatican (1952) one can notice 
increased pressure of Yugoslav communist regime to the Catholic Church, which was man- 
ifested through a number of court trials against professors, educators and seminarians 
from Catholic secondary and high schools. These trials were just an overture for some 
other far-reaching goals — closing of religious schools that followed the trials enabled 
communist authorities to confiscate school buildings, which ultimately affected process of 
education and number of newly educated clerics. Court trial against six seminarians from 
Rijeka High Theologian School reveals the pattern how such trials were conducted. State 
Security Administration (UDBA) firstly traced »organized« hostile activities in seminary 
of Rijeka, and then UDBA agents could deliver collected information to District Public 
Prosecutor Office in Rijeka, who finally filed indictment against six seminarians. During 
this court trial almost all accusations were confirmed. Arguments for closing the seminary 
and secondary schools were found in the legal ordinance according to which religious 
schools could be closed if there would be misuse of religious education for political pur- 
poses. When school building was empty it was relatively easy to confiscate it and proclaim 
such property as »national assets«. 


KEY WORDS: Rijeka, Theologian School, seminarians, court trials, conviction, confisca- 
tion, history of the 20th century, ecclesiastical history, political history. 

